شریعت
باهارین گلدیگین ندن بیلییم
گول دیکنده بیتر، بولبول تالدا‌دیر
اییوبون تنینده ایکی قورد قالدی
بیری ایپک سارار، بیری بالدا‌دیر
کؤنلونه گتیرمه شکک ایله گومان
سید نسیمییه دئ، اول اولدو شان
تانری ایله مینبیر کلام سؤیلشن
علی مدینه‌ده، موسا توردا‌دیر
شریعت یولونو محمد آچدی
تریقت گولونو شاه علی سئچدی
شو دونیا‌دان نئچه یوز مین ار کئچدی
اونلار اتفاقدا، مئهدی یولدا‌دیر
آدمین، حاتمین ذات-ی فزلوللاه
اشیایی قرق ائتمیش بو بیر سیرروللاه
شاهنشاهی-قوتبی-عالم زیللوللاه
قودرت-ی نظری مؤمن قولدا‌دیر
شاه ختای آیدیر: سیررینی یایما
قیلا گؤر نامازین قزایه قویما
شو یالان دونیادا هئچ سابام دئیمه
تنین تناشیرده، سیررین سالدا‌دیر